и ны́нѣ мо́лимся тебѣ̀ бж҃е на́шъ, услы́ши ны̀ моля́щыяся тебѣ̀, и ѿве́рзи на́мъ сокро́вище твоѐ вели́кое, и бл҃го́е, и нбс̑ное, и изле́й бл҃гослове́ніе твоѐ, доне́лѣже удовли́мся по нелѡ́жнымъ твои̂мъ ѡбѣща́ніємъ:и ѿженѝ ѿ на́съ вся̂ снѣда̂ющая пло́дъ на́шъ земны́й, и вся́кое наказа́ніе пра́веднѡ наводи́мое на ны̀, грѣ̂хъ ра́ди на́шихъ:и бога̂тыя твоя̂ щедрѡ́ты низпослѝ на вся̂ лю́ди твоя̂, бл҃года́тію и чл҃вѣколю́біемъ єдиноро́днагѡ твоегѡ̀ сн҃а, съ ни́мже бл҃гослове́нъ єсѝ, и съ прест҃ы́мъ и бл҃ги́мъ, и животворя́щимъ твои́мъ дх҃омъ, ны́нѣ и при́снѡ, и во вѣ́ки вѣкѡ́въ, ами́нь